Publication: Magyar Közlöny
Issue: MK-2010-30 (Year: 2010, Number: 30)
Era: contemporary
Section: közremûködés feltételeirõl szóló 10/1994. (V. 13.) MKM rendelet (a továb biak ban: R.) 8. § (4)–(5) bekezdése helyébe
Paragraph Index: 2011

(4) Az országos pedagógiai-szakmai szolgáltatással kapcsolatos feladatokat – ha e rendelet másképp nem rendelkezik – az Intézet látja el. Az Intézet a szaktanácsadói feladatok ellátására nyilvános pályázatot ír ki, amelyet a honlapján tesz közzé. A nyilvános pályázatot úgy kell meghirdetni, hogy arra folyamatosan, egész évben jelentkezni lehessen. Annak a jelentkezését el kell fogadni, aki az e rendeletben meghatározott követelményeknek megfelel. Az, akinek a jelentkezését az Intézet nem fogadta el, tizenöt napon belül, jogszabálysértésre hivatkozással az Oktatási Hivatalhoz (a továb biak ban: OH) fordulhat a döntés felülvizsgálatát kérve. Az OH a közigazgatási hatósági eljárás rendje szerint hoz döntést.

Source: https://magyarkozlony.hu/hivatalos-lapok/aef3b867a5983376ae72dae5041ff95ee7775d3c/dokumentumok/cabe011a2c95c46411277120cb134590b6d62a44/letoltes